Ρόναλντ Ρήγκαν

Ο Ρόναλντ Ουίλσον Ρήγκαν (αγγλικά: Ronald Wilson Reagan, 6 Φεβρουαρίου 1911 - 5 Ιουνίου 2004), ήταν Αμερικανός πολιτικός και ηθοποιός που διατέλεσε 40ός Πρόεδρος των Ηνωμένων Πολιτειών (1981–1989) και 33ος Κυβερνήτης της Καλιφόρνιας (1967–1975).

Ήταν ο γηραιότερος που εξελέγη ποτέ (69 και 73 ετών αντίστοιχα για τις δύο του θητείες) μέχρι την εκλογή του Ντόναλντ Τραμπ το 2016 και το 2024, ο οποίος ήταν 70 και 78 ετών αντίστοιχα, και μέχρι την εκλογή του Τζο Μπάιντεν το 2020, ο οποίος ήταν 77 ετών.

 Βιογραφία 
Γεννήθηκε στις 6 Φεβρουαρίου 1911 στο Ταμπίκο του Ιλινόις. Παντρεύτηκε την ηθοποιό Τζέιν Γουάιμαν το 1940 και χώρισαν το 1948. Το 1952 παντρεύτηκε τη Νάνσυ Ντέιβις, με την οποία παρέμεινε για το υπόλοιπο της ζωής του.

Αποφοίτησε από το Λύκειο "Dixon High School" στο Ντίξον του Ιλινόι, το 1928. Σπούδασε Οικονομικά και Κοινωνιολογία στο Κολέγιο Γιουρίκα (στο Ιλινόι), και έλαβε πτυχίο (BA) το 1932.

Πέντε χρόνια μετά την αποχώρηση του από τον Λευκό Οίκο, ο 40ός Πρόεδρος των Ηνωμένων Πολιτειών ανακοινώθηκε ότι έπασχε από την νόσο Αλτσχάιμερ. Τότε είχε δηλώσει ότι ξεκίνησε «το ταξίδι που θα με οδηγήσει στο βασίλεμα της ζωής μου». Ο Ρήγκαν που έζησε περισσότερο από κάθε άλλον Αμερικανό πρόεδρο πέρασε τα τελευταία χρόνια της ζωής του απομονωμένος με συντροφιά την σύζυγο του, Νάνσι. Ο Ρήγκαν ανέλαβε τον Λευκό Οίκο σε ηλικία 69 ετών μετά από μια μέτρια καριέρα στον κινηματογράφο και στην τηλεόραση.

 Πολιτική Καριέρα 

 Κυβερνήτης της Καλιφόρνια (1967-1975) 
Ο Ρόναλντ Ρήγκαν, ξεκίνησε την πολιτική του σταδιοδρομία όταν εξελέγη τον Νοέμβριο του 1966, 33ος Κυβερνήτης της Πολιτείας της Καλιφόρνια. Υπηρέτησε στο αξίωμα από το 1967, για δύο συνεχόμενες θητείες έως τον Ιανουάριο του 1975.

 Πρόεδρος των Ηνωμένων Πολιτειών (1981-1989) 

Στις εκλογές του 1980, εξελέγη 40ος Πρόεδρος των Ηνωμένων Πολιτειών, με πολύ μεγάλη πλειοψηφία εκλεκτόρων (489 εκλέκτορες έναντι 49 του Κάρτερ), έναντι του εν ενεργεία Προέδρου και υποψηφίου του Δημοκρατικού Κόμματος Τζίμι Κάρτερ.

Στις εκλογές του 1984, επανεξελέγη Πρόεδρος, με συντριπτική πλειοψηφία εκλεκτόρων -την μεγαλύτερη στην ιστορία των Ηνωμένων Πολιτειών- (525 εκλέκτορες έναντι 13 του Μοντέιλ), έναντι του πρώην Αντιπροέδρου (1977-1981) Ουόλτερ Μοντέιλ.
μικρογραφία|270x270εσ|Ο Ρήγκαν, ορκιζόμενος πρώτη φορά, ως Πρόεδρος των ΗΠΑ, στις 20 Ιανουαρίου 1981. 

 Συντηρητικός αντικομμουνιστής 

Ήταν βαθιά συντηρητικός και πολέμιος του κομμουνισμού. Με την ανάληψη της προεδρίας είχε δηλώσει ότι «η κυβέρνηση δεν είναι η λύση, αλλά το πρόβλημα». Ανέλαβε μια εκστρατεία για τον περιορισμό του κράτους και προώθησε μια οικονομική πολιτική που είχε σαν άξονες την μείωση των φόρων και τον δραστικό περιορισμό των κρατικών δαπανών.

Κατά την διάρκεια της προεδρίας του ο ψυχρός πόλεμος έφτασε στο απόγειο του, ενώ είχε αρχίσει να διαγράφεται η αρχή του τέλους για την Σοβιετική Ένωση. Ο Ρήγκαν αντιτάχθηκε στην Σοβιετική Ένωση μετά την εισβολή της στο Αφγανιστάν και υποστήριξε το συνδικάτο «Αλληλεγγύη» στην Πολωνία.

Ο Ρήγκαν προώθησε ένα τεράστιο εξοπλιστικό πρόγραμμα για τις αμερικανικές ένοπλες δυνάμεις με αιχμή του δόρατος το αμφιλεγόμενο πυρηνικό πρόγραμμα που έγινε γνωστό ως «πόλεμος των άστρων» που θεωρείται εμπνευστής του. Ταυτόχρονα όμως, υπέγραψε μια σειρά συμφωνιών για τον έλεγχο των εξοπλισμών με την Σοβιετική Ένωση, επί προεδρίας του Μ. Γκορμπατσόφ. Είχε ακόμα δημιουργήσει μια ισχυρή πολιτική και προσωπική συμμαχία με την πρωθυπουργό της Βρετανίας, Μάργκαρετ Θάτσερ, με την οποία είχε συγγενείς ιδεολογικές απόψεις. Η κοινή νεοφιλελεύθερη/νεοσυντηρητική πολιτική Ρήγκαν-Θάτσερ έμεινε στην ιστορία ως "ΡηγκανοΘατσερισμός".

 Θάνατος 
Ήταν Πρόεδρος για δύο συνεχόμενες τετραετείς θητείες (1981-1989). Στα τελευταία χρόνια της ζωής του προσβλήθηκε από τη νόσο του Αλτσχάιμερ και πέθανε στις 5 Ιουνίου 2004.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1937They Won't ForgetΔεν θα λησμονήσουν ποτέάντρας στο πλήθοςLove Is on the AirΆντι ΜακέινHollywood HotelΧίμαιρες του Χόλιγουντεκφωνητής ραδιοφώνου1938Sergeant Murphyστρατιώτης Ντένις ΡάιλιSwing Your LadyΤζακ ΜίλερAccidents Will HappenΈρικ ΚρεγκLittle Miss Thoroughbredεκφωνητής ιπποδρόμου (φωνή)Cowboy from BrooklynΡομάντζο και ρυθμοίΠατ ΝτανThe Amazing Dr. ClitterhouseΜεγαλοφυής παράφρωνεκφωνητής ραδιοφώνου (φωνή)Boy Meets GirlΟ τυχερόςεκφωνητήςGirls on ProbationΠαραστρατήματα κοριτσιώνΝιλ ΝτίλονBrother RatΝταν ΚρόφορντGoing PlacesΓκανιάν στον έρωταΤζακ Γουίδερινγκ1939Secret Service of the AirΜυστική υπηρεσία του αέροςΜπρας ΜπάνκροφτDark VictoryΤο λυκόφως μιας ζωήςΆλεκCode of the Secret ServiceΜπρας ΜπάνκροφτNaughty But NiceΣτο ρυθμό του σουίνγκΕντ ΚλαρκHell's KitchenΤζιμ ΝτόναχιουThe Angels Wash Their FacesΠατ ΡέμσονSmashing the Money RingΜπρας Μπάνκροφτ1940Brother Rat and a BabyΝταν ΚρόφορντAn Angel from TexasΜάρτι ΆλενMurder in the AirΣτη μυστική υπηρεσίαΜπρας ΜπάνκροφτKnute Rockne All AmericanΤζορτζ ΓκιπTugboat Annie Sails AgainΈντι ΚεντSanta Fe TrailΣάντα ΦεΤζορτζ Άρμστρονγκ Κάστερ1941The Bad ManΓκιλ ΤζόουνςMillion Dollar BabyΠίτερ ΡόουανInternational SquadronΤζίμι ΓκραντNine Lives Are Not EnoughΜατ Σόγιερ1942Kings RowΈγκλημα χωρίς τιμωρίαΝτρέικ ΜακχιούJuke GirlΤο τελευταίο του έγκλημαΣτιβ ΤάλμποτDesperate JourneyΗρωική εξόρμησηΤζόνι Χάμοντ1943This Is the ArmyΧαρούμενοι φαντάροιΤζόνι Τζόουνς1947Stallion RoadΣτο προσκέφαλο του πόνουΛάρι ΧάνραχανThat Hagen GirlΑνυπόληπτα κορίτσιαΤόμας Μπέιτς (Τομ)The Voice of the TurtleΑνοιξιάτικοι πόθοιΜπιλ Πέιτζ1949John Loves MaryΤζον ΛόρενςNight Unto NightΧωρίς αναμνήσειςΤζον ΓκάλενThe Girl from Jones BeachΤο κορίτσι της πλαζΜπομπ Ράντολφ / Ρόμπερτ ΜπένερικIt's a Great FeelingΔεσποινίς ΦιφήΡόναλντ ΡίγκανThe Hasty HeartΑνυπόμονη καρδιάΑμερικανός1950LouisaΧαλ ΝόρτονStorm WarningΌταν η θύελλα ξεσπάΜπερτ Ρέινι1951Bedtime for BonzoΜπόνζο, ο σοφός χιμπατζήςκαθηγητής Πίτερ ΜπόιντThe Last OutpostΑπόρθητο οχυρόΒανς Μπρίτεν1952Hong KongΔιαβατήριο για το Χονγκ ΚονγκΤζεφ ΓουίλιαμςThe Winning TeamΓκρόβερ Κλίβελαντ ΑλεξάντερShe's Working Her Way Through CollegeΣκάνδαλα στο κολέγιοΤζον Πάλμερ1953Tropic ZoneΦλόγες στους τροπικούςΝταν ΜακλάουντLaw and OrderΦρέιμ Τζόνσον1954Prisoner of WarΤο κατηγορώ ενός αιχμαλώτουΓουέμπ ΣλόανCattle Queen of MontanaΗ βασίλισσα της κοιλάδοςΦαρέλ1955Tennessee's PartnerΧαρτί, γυναίκα και πιστόλιγελαδάρης1957Hellcats of the NavyΟι διάβολοι του ΝαυτικούΚέισι Άμποτ1961The Young DoctorsΗ μοίρα των τεσσάρωναναγνώστης του όρκου του Ιπποκράτη1964The KillersΟι δολοφόνοιΤζακ Μπράουνινγκ

 Παραπομπές 

 Εξωτερικοί σύνδεσμοι 

Κατηγορία:Πρόεδροι των ΗΠΑ
Κατηγορία:Κυβερνήτες της Καλιφόρνια
Κατηγορία:Αμερικανοί ηθοποιοί κινηματογράφου
Κατηγορία:Πρόσωπο της Χρονιάς (περιοδικό Time)
Κατηγορία:Αμερικανοί θύματα δολοφονικών ενεργειών
Κατηγορία:Αμερικανοί αυτοβιογράφοι